Diari Oficial de la Generalitat Valenciana


Sumari del DOGV 1986, del 17-03-1993 (1993/827424)

RESOLUCIÓ de 23 de febrer de 1993, de la Conselleria d'Obres Públiques, Urbanisme i Transports, per la qual fa pública l'aprovació definitiva de la modificació puntual número 10 del Pla General d'Ordenació Urbana de la Nucia relativa a canvi de qualificació d'una parcel.la en l'àrea anomenada Cornisa de Favara.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1986

Data del DOGV
:   17-03-1993

Secció del DOGV
:   ALTRES DISPOSICIONS

Número del document
:   1993/827424


Data del document
:   23-02-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 23 de febrer de 1993, de la Conselleria d'Obres Públiques, Urbanisme i Transports, per la qual fa pública l'aprovació definitiva de la modificació puntual número 10 del Pla General d'Ordenació Urbana de la Nucia relativa a canvi de qualificació d'una parcel.la en l'àrea anomenada Cornisa de Favara.  
La Comissió Territorial d'Urbanisme, en sessió de 22 de juny de 1992, va acordar aprovar definitivament la modificació puntual número 10 del Pla General d'Ordenació Urbana de la Nucia relativa a canvi de qualificació d'una parcel·la en l?àrea anomenada Cornisa de Favara.  
La Comissió Territorial d'Urbanisme, en la sessió del 22 de juny de 1992, a la vista de l?expedient de referència i basant-se en aquests:  
Antecedents de fet  
1r) L'ajuntament, en la sessió plenària de 2 de març de 1992, en va acordar l'aprovació provisional després d'haver complit els tràmits d'aprovació inicial i d'exposició pública mitjançant anuncis apareguts al Butlletí Oficial de la Província i en un dels diaris de més difusió provincial.  
2n) La documentació, la integren: memòria informativa i justificativa, plànols d'informació i d'ordenació i normes urbanístiques.  
3r) La finalitat d'aquest expedient és la requalificació d'una franja de sòl urbà qualificat d'«eixamplament de nucli urbà» a «habitatge familiar», a l?efecte de pal·liar les conseqüències que es derivarien de la construcció amb la primera normativa.  
4t) Atés que les característiques físiques de la franja requalificada impedeixen l?ús de les ordenances vigents d'«habitatge unifamiliar», se'n redacta una de nova, anomenada «habitatge unifamiliar Favara», per tal de permetre la construcció de dos habitatges unifamiliars, exclusivament en la franja requalificada.  
Consideracions tècnico-jurídiques  
I) La tramitació seguida es considera correcta, de conformitat amb el que estableixen els articles 40 i 41, per remissió de 49.1 de la llei del Sòl i els articles del 125 al 130 del Reglament de Planejament, per remissió del 161.1 del mateix text legal.  
II) La documentació es considera completa, de conformitat amb l'article, 12.3 de la Llei del Sòl i els articles del 37 al 42 del Reglament de Planejament.  
III) La proposta es considera tècnicament admissible, i no comporta cap mena d'increment del volum edificable ni canvi de zonificació de zones verdes, per la qual cosa no s'hi pot aplicar els articles 49.2 i 50 de la Llei del Sòl.  
IV) La Comissió Territorial d'Urbanisme és competent per a l'adopció del present acorda en virtut del que disposen els articles 35.1 d) de la Llei del Sòl i el 15. 10 del Reglament dels òrgans Urbanístics de la Generalitat Valenciana, aprovat pel Reial Decret 137/1990, de 30 de juliol, del Consell de la Generalitat Valenciana.  
Vistos els preceptes legals esmentats, la Llei del Sòl; el Reglament de Planejament; la Llei de Procediment Administratiu; el Decret 137/1990, de 30 de juliol, del Consell de la Generalitat Valenciana, i la resta de disposicions aplicables, va acordar: aprovar definitivament la modificació puntual número 10 del Pla General d'Ordenació Urbana de la Nucia, relativa al canvi de qualificació d'una parcel·la a l?àrea anomenada la Cornisa de Favara.  
Cosa que es fa pública, d'acord amb el que preveuen els articles 124 del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i el 134 del Reglament de Planejament. Val a dir que contra els anteriors acords, que no esgoten la via administrativa, es pot interposar un recurs d'alçada davant el Conseller d'Obres Públiques, Urbanisme i Transports, en el termini de quinze dies, segons el que disposen els articles del 122 a 125 de la Llei de Procediment Administratiu i el 23.1 del Decret 137/1990, de 30 de juliol, del Consell de la Generalitat Valenciana.  
El President de la Comissió Territorial d'Urbanisme Gerardo-Roger Fernández Fernández.